open-index/open-wikipedia-markdown huggingface dataset:
بیگم سلمیٰ تصدق حسین

بیگم سلمیٰ تصدق حسین نہ صرف تحریک پاکستان کی نامور لیڈر تھیں بلکہ اردو زبان کی بلند پایہ شاعرہ اور نثر نگار بھی تھیں۔آپ 11 اگست 1908ء میں راولپنڈی کے ایک معروف علمی گھرانے میں پیدا ہوئیں۔ آپ کے والد فضل الٰہی بیدل بھی اپنے دور کے اردو فارسی کے معروف شاعر تھے۔ ایک کا ایک اور طرہٴ امتیاز یہ بھی ہے کہ اردو میں آزاد شاعری کے خالق ڈاکٹر تصدق حسین خالد آپ کے شوہر تھے۔

آپ نے اردو اور عربی کی ابتدائی تعلیم گھر پر حاصل کی۔پندرہ سال کی عمر میں آپ کی شادی ہو گئی اور آپ نے گھریلو مصروفیات کے ساتھ ساتھ تعلیمی سلسلہ بھی جاری رکھا اور پنجاب یونیورسٹی سے بی اے کی ڈگری حاصل کی۔

آپ قائد اعظم کی شخصیت سے بہت متاثر تھیں۔انہی کی شخصی کشش کی بدولت کی بدولت آپ نے سیاست کے میدان میں قدم رکھا اور اپنی سیاسی زندگی کا بیشتر حصہ قائد اعظم محمد علی جناح کی بزرگانہ صحبت میں گزارا ۔

آپ کا شمار پاکستان کی ان معدودے چند خوش نصیب سیاسی شخصیات میں ہوتا ہے جنھوں نے قائد اعظم کی زیرنگرانی سیاست کی تربیت حاصل کی اور ان کی رہنمائی میں آپ نے قومی زندگی میں بے شمار کارنامے انجام دیے۔

تحریک پاکستان کے دوران آپ کو گوناگوں صعوبتوں کا سامنا کرنا پڑا لیکن آپ کے پائے استقلال میں لغزش نہ آئی۔ آپ نے بڑی جرأت اور دلیری کے ساتھ خواتین کی رہنمائی کی اور انگریز سا مراج پر ثابت کر دیا کہ مسلمان مردوں کے ساتھ مسلمان خواتین بھی مضبوط عزم وحوصلے کی حامل ہیں اور ہر صورت اپنا آزاد وطن حاصل کر کے رہیں گئی۔

آپ کو قید وبندکی مشقتیں بھی برداشت کرنا پڑیں لیکن بجائے گھبرانے اور کمزور پڑنے کے آپ نے دورانِ قید لاہور کی سنٹرل جیل میں قید خواتین کے ساتھ مل کر دوپٹوں کی مدد سے پاکستانی پرچم تیار کر کے جیل پر لہرا دیا۔

تحریک پاکستان میں آپ کی خدمات کے اعتراف میں 1977 میں تمغا قائد اعظم دیا گیا۔ اس کے علاوہ تحریک پاکستان صوبہ سرحد کاطلائی تمغا، حکومت پنجاب کی طرف سے تحریک پاکستان کا طلائی تمغا، خدیجتہ الکبریٰ ایوارڈ اور آل پاکستان یونائیٹڈ ایوارڈ بھی آپ کے حصے میںآ ئے۔

آپ 1940سے 1958 تک پنجاب مسلم لیگ کے شعبہ خواتین کی سیکرٹری رہیں اور اس دوران صوبائی مسلم لیگ کی مجلس عاملہ اور میونسپل کارپوریشن کی رکن منتخب ہونے کا اعزاز بھی حاصل کیا۔ 1952 اور 1954 میں آپ نے پاکستان کی طرف سے اقوامِ متحدہ کے اجلاس میں شرکت کی۔ آپ نے مغربی پاکستان اسمبلی میں شریعت بل بھی پیش کیا اورمغربی پاکستان کی ری پبلکن کابینہ میں بھی شامل رہیں۔

1958 میں آپ مغربی پاکستان کی نائب وزیر محنت کے عہدے پر فائز ہوئیں۔

آپ ک تصنیفات میں شعری مجموعے گلہائے رنگارنگ اور قومی نغمہ اور نثر کی کتب ”انقلاب“ اور ”تعمیر“ اور ”اخلاق“ شام ہیں۔

آپ نے 17 اگست 1995 کو وفات پائی اور قبرستان شادمان کالونی(اچھرہ)میں اپنے خاوند ڈاکٹر تصدق حسین خالد کے پہلو میں دفن ہوئیں
طلحہ بن براء

**طلحہ بن البراء**صحابی رسول جن کی قبر پر رسول الل نے جناہ پڑھا۔
### نام و نسب
طلحہ نام ،قبیلۂ عمرو بن عوف کے حلیف اورخاندان بلی سے ہیں، نسب نامہ یہ ہے طلحة بن البراء بن عمير بن وبرة بن ثعلبة بن غنم بن سری بن سلمة بن أنيف البلوی الأنصاری
ان کا آغاز شاہانہ تھا کہ آنحضرتﷺ نے مدینہ کو ہجرت فرمائی، طلحہ قریب آئے اورآپ ﷺکے ہاتھ پاؤں چوم کر کہا کہ مجھ کو جو جی چاہے حکم دیجئے، تعمیل میں کوتاہی نہ ہوگی، آنحضرتﷺ متعجب ہوئے اور ہنس کر فرمایا جاؤ اوراپنے باپ کو قتل کردو وہ اس کے لیے آمادہ ہو گئے، چلنے لگے تو واپس بلایا کہ میں قطع رحم کے لیے مبعوث نہیں ہوا ہوں۔
### وفات
اسی زمانہ میں بیمار پڑے،آنحضرتﷺ عیادت کو تشریف لائے ،واپس ہوئے تو گھر والوں سے کہا کہ صحت کی طرف سے ناامیدی ہے، مریں تو فوراً خبر کرنا۔
شب کو انتقال ہوا، وفات سے کچھ پہلے گھر والوں سے کہا کہ آنحضرتﷺ کو خبر کرنے کی ضرورت نہیں رات کا وقت ہے ، کہیں ایسا نہ ہو کہ راستہ میں کوئی جانور کاٹ کھائے اور کوئی حادثہ پیش آئے، اس لیے مجھ کو تم ہی لوگ دفن کردینا، صبح کو آنحضرتﷺ کو اطلاع ہوئی تو صحابہؓ کو لے کر قبر پر تشریف لائے نماز جنازہ پڑھی اورہاتھ اٹھا کر کہا خدایا طلحہ سے اس طرح مل کہ تو ان سے اور وہ تجھ سے ہنستے ہوئے ملیں۔
وفات کے وقت خود نو عمر تھے اولاد کیا چھوڑتے؟ ہاں بوڑھے ماں باپ کو چھوڑ گئے جن کی قسمت میں جوان بیٹے کا صدمہ اٹھا نا مقدر ہو چکا تھا۔
### اخلاق
جوش ایمان جوش اطاعت حب رسول اللہﷺ اور بارگاہ نبوت میں مقبو لیت کی شہادتیں اوپر گذرچکی ہیں۔
## حوالہ جات
بابا پدمن جی

**بابا پدمن جی مُلے** (1831ء–29 اگست 1906ء) مراٹھی کے اولین ناول نگار، لغت نگار اور مقالہ نگار ہونے کے علاوہ مراٹھی میں مسیحی ادب کے بانی ہونے کی حیثیت سے بھی بابا پدمن جی ممتاز مقام کے مالک ہیں۔ وہ برہمن تھے اور ان کا خاندانی لقب ”ملے“ تھا۔ ان کا جنم اور ابتدائی تعلیم بیلگاؤں میں ہوئی اور ثانوی تعلیم بیلگاؤں کے مشن ہائی اسکول اور ممبئی کے چرچ اسکول میں ہوئی جہاں انھیں مہادیوشاستری کولھٹکر، دادا بھائی نوروجی اور گووند ناراین ماڈگاوکر جیسے عالموں سے سے شرف تلمذ حاصل رہا۔ بعد میں جان ولسن اور رابرٹ نسبٹ جیسے مسیحی مشنریوں کی صحبت میں وہ مسیحیت سے متاثر ہوئے۔ ہندو مت اور برہمنوں کی اجارہ داری سے ان کا دل اچاٹ ہو گیا اور 3 ستمبر 1854 کو انھوں نے بپتسمہ لے لیا۔

پونے کے فری چرچ مشن اسکول میں کئی سال تک بحثیت استاد پڑھانے کے بعد 1867ء میں وہ اس ادارے کے پیٹرن مقرر کیے گئے۔ 1873ء میں اس عہدے سے مستعفی ہو گئے۔ 1877 میں "بابل سوسائٹی" اور "ٹریکٹ سوسائٹی" میں بحثیت مدیر کام کیا۔ نیا عہد نامہ کا مراٹھی ایڈیشن بابا پدمن جی کی نگرانی میں تیار ہو کر شائع ہوا۔ ان دو اداروں سے نکلنے والے رسالوں کے بھی وہ مدیر تھے۔

بابا پدمن جی کی خدمات متنوع رہیں۔ انھوں نے نصابی کتابیں مرتب کیں، فرہنگیں تیار کیں، طویل مکالے اور انشائیے لکھے۔ ان کی چھوٹی بڑی کتابوں کی تعداد سو سے اوپر تھی جن میں سے 38 دستیاب ہیں۔

جیسی فرہنگوں سے ان کی علمی و لسانی خدمات کی وسعت کا اندازہ ہوتا ہے۔ انھوں نے نیا عہد نامہ کی تفسیر بھی لکھی ہے۔ مراٹھی میں طبع زاد ناول نگاری کا آغاز بابا پدمن جی کے ناول "یمنا پرٹین" (یمنا کا سفر) سے ہوتا ہے۔ کہا جاتا ہے کہ 1854ء میں ان کے مسیحی ہو جانے پر ان کی ہندو بیوی تبدیلی مذہب پر راضی نہ ہوتے ہوئے علیحدگی کی طالب ہوئی اور اس نے نان نفقے کے لیے عدالت کا دروازہ کھٹکھٹایا۔ بابا پدمن جی کو مقدمے کا خرچ چلانے کے لیے یہ ناول لکھنا پڑا۔ اس ناول میں جگہ جگہ ہندو بیواؤں کی حالت زار کو نمایاں کیا گیا ہے۔ یمنا پرٹین نذیر احمد کے ناولوں کی طرح واقعات سے زیادہ پند و نصائح سے مملو مکالموں پر مشتمل ہے اور ناول کے مسلمہ معیار پر پورا نہیں اترتا لیکن مافوق فطرت مترجمہ قصوں اور داستانوں کے دور میں سماجی تھیم اور پلاٹ پر مبنی اس قصے کو ناول کے دائرے سے خارج بھی نہیں کیا جا سکتا۔

## تصنیفات
# ہندوؤں کے تہواروں پر مقالہ (1853ء)
# اصلاح خاندان (1855ء)
# یمنا پرٹین (یمنا کا سفر)
# ارنودیی
# شبد رتناولی (1860ء)
# انگریزی مراٹھی کوش (1863ء)
# سنسکرت مراٹھی کوش (1871ء)
## حوالہ جات

زمرہ:مراٹھی زبان کے ناول نگار
زمرہ:ہندومت سے مسیحیت قبول کرنے والی شخصیات
زمرہ:بھارتی لغت نویس
زمرہ:ہندوستان کے مسیحی مصنفین
زمرہ:بھارتی مسیحی
زمرہ:بھارت کے مذہبی مصنفین
زمرہ:مراٹھی زبان کے مصنفین
زمرہ:بیلگام کی شخصیات
زمرہ:برطانوی ہند کی شخصیات
زمرہ:مہاراشٹر کے اسکالر
زمرہ:مہاراشٹر کے مصنفین
آکانکشا سنگھ

**آکانکشا سنگھ** (پیدائش 30 جولائی 1990ء)  ایک بھارتی فلمی ادکارہ، ٹیلی ویژن اداکارہ اور فزیوتھیراپسٹ ہیں ۔ وہ ٹیلی ویژن سیریز *نہ بولے تم نہ میں نے کچھ کہا* سیزن 1 اور 2 اور *گل موہر گرینڈ* میں اپنی اداکاری کے لیے جانی جاتی ہیں۔ انھوں نے 10 سے زیادہ ڈراموں میں کام کیا۔ آکانکشاکی والدہ بھی تھیٹر فنکار ہیں۔

2018ء میں ، وہ فلم *ملی راوا* کے لیے سائماایوارڈ بہترین ڈبیوینٹ اداکارہ کے لیے نامزد ہوئیں ۔

## ٹی وی اور فلم کیریئر
راجستھان کے شہر جے پور میں پیدا ہوئیں آکانکشا نے ٹیلی ویژن میں اپنے کیریئر کا آغاز *نہ بولے تم نہ میں نے کچھ کہا* کے ذریعے کیا جس میں انھوں نے میگھا ویاس / بھٹناگر ، جو ایک بیوہ ، دو بچوں کے ساتھ رہتی ہے ۔ کا کردار ادا کیا ۔ بعد میں وہ ٹی وی سیریل *گل موہر گرینڈ* میں نظر آئیں جس میں انھوں نے 21 سالہ لڑکی کا کردار ادا کیا۔ یہ شو ہوٹل انڈسٹری پر مبنی ایک سیریز تھا اور برطانیہ میں یہ شو نمبر 1 کی پوزیشن میں تھا۔   آکانشا فلموں کے لیے بھی جانا جاتا ہے۔ انھوں نے بدری ناتھ کی دلہنیا سے فلمی شروعات کی، آکانکشا نے بدری ناتھ کی دلہنیا میں عالیہ بھٹ کی سنگاپور کی دوست کا کردار ادا کیا تھا۔ اکانکشا سنگھ نے 2017 میں پہلی تیلگو فلم *مللی راوا* سے ٹالی ووڈ میں قدم رکھا، اس کے بعد وہ تیلگو فلم *[[دیوداس (2018ء فلم)|دیوداس]]* میں نظر آئیں۔ *پہلوان* ان کی پہلی کنڑ فلم ہے۔ اسے 5 زبانوں میں ریلیز کیا گیا۔

## ذاتی زندگی
آکانکشا سنگھ 30 جولائی 1990ء کو راجستھان کے شہر جے پور میں ایک مارواڑی گھرانے میں پیدا ہوئیں۔ آکانشا پیشے کے اعتبار سے ایک فزیو تھراپسٹ ڈاکٹر ہیں۔ آکانکشا سنگھ روایتی اور مغربی دونوں لباس پسند کرتی ہیں اور موسیقی ، رقص اور اداکاری سے لطف اندوز ہوتی ہیں۔  انھوں نے اپنی چھ سالہ طویل ترین دوستی کے بعد اپنے دوست کنال سائیں سے شادی کی ,کنال پیشے کے اعتبار سے مارکیٹنگ کے شعبہ سے منسلک ہیں۔ انھوں نے 7 دسمبر 2014ء کو روائیتی مارواڑی رسم و رواج کے ساتھ جے پور میں شادی کی۔ 

## ٹیلی ویژن

## فلمیں

## حوالہ جات

زمرہ:1989ء کی پیدائشیں
زمرہ:1990ء کی پیدائشیں
زمرہ:اتر پردیش کی خواتین کھلاڑی
زمرہ:اکیسویں صدی کی بھارتی اداکارائیں
زمرہ:اکیسویں صدی کی بھارتی خواتین
زمرہ:اکیسویں صدی کی بھارتی شخصیات
زمرہ:بقید حیات شخصیات
زمرہ:بھارتی خواتین باسکٹ بال کھلاڑی
زمرہ:بھارتی ٹیلی ویژن اداکارائیں
زمرہ:جے پور کی اداکارائیں
زمرہ:ہندی ٹیلی ویژن کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:باسکٹ بال
پونم باجوا

**پونم باجوا** ایک بھارتی اداکارہ ہیں ، جو خاص طور پر ملیالم ، تیلگو ، تمل اور کنڑا فلموں میں نظر آتی ہیں۔ انھوں نے اپنے فلمی کیریئر کا آغاز سال 2005 میں کیا تھا اور ان کی پہلی فلم *مودیتی سنیما* تھی جو ایک تلگو فلم ہے ، اس فلم کے بعد انھوں نے مزید تلگو فلموں میں بھی پیش کیا جس میں *باس* (2006) شامل ہیں۔ ان کی پہلی تامل فلم *سیول* (2008) ہے۔  مختلف زبانوں میں مختلف فلموں میں اداکاری کرکے اس نے اپنی صلاحیتوں کو منوایا ۔ 

## ابتدائی زندگی
پونم باجوا ایک پنجابی اور آئینگر گھرانے میں 5 اپریل 1989ء کوممبئی میں بحریہ کے افسر امرجیت سنگھ باجوا اور پینٹر / گھر ساز جیا لکشمی باجوا کے ہاں پیدا ہوئیں۔ اس کی ایک چھوٹی بہن دیپیکا باجوہ ہے۔  انھیں 2005 میں مس پونے کا تاج پہنایا گیا ، جس کے بعد انھوں نے تعلیم کے دوران پارٹ ٹائم ماڈلنگ شروع کی ۔  جب وہ ایک ریمپ شو کے لیے حیدرآباد گئیں تو ، *مودیتی سینما* ہدایتکار نے انھیں دیکھا اور ان سے پوچھا کہ کیا انھیں فلموں میں دلچسپی ہے؟انھوں نے تبہی اپنی 12 ویں جماعت مکمل کی تھی اور کالج میں داخلی کرنے میں ابھی پانچ ماہ کا فاصلہ تھا اور اس وجہ سے وہ ماہرین تعلیم میں شاندار کارکردگی کے باوجود فلم میں کام کرنے پر راضی ہو گئی۔  اس نے پونے کے سیمک کالجج سے لٹریچر کی ڈگری حاصل کی جس میں بھی اس نے کامیابی حاصل کی۔ 

## کیریئر
پونم باجوا نے اپنے کیریئر کا آغاز ماڈلنگ سے کیا تھا ، جس کے بعد وہ اداکارہ بن گئیں۔ انھوں نے اپنے فلمی کیریئر کا آغاز 2005 ء کی تیلگو فلم *مودیتی سنیما* سے کیا، جس کے بعد انھیں فلموں میں بہت سی آفرز موصول ہوئیں ، وہ کئی تیلگو تمل اور ملیالم فلموں میں شائع نظر آئیں ، جسن میں پریمانتھے انتھے، باس، وڈوکا، پیروگو ،پھر نوواٹو، کچہری ارمبام،'تھمبی کوٹائی اورچائنا ٹاؤن شامل ہیں۔ فلم *باس* میں ان کے مدمقابل اداکار ناگ رجن تھے۔ وہ ہداہت گار بھاسکر اور اداکار اللو ارجن کی فلم *[[پروگو]]* .  میں بھی نظر آئیں۔ پونم نے 2008 میں تمل فلم انڈسٹری میں قدم رکھا اور ٖڈائریکٹر ہری کی مسالا فلم *سیول* کے ساتھ ساتھ *تھینوتو* اور *کچہری ارمبام* ، میں اداکارجیوا کے ساتھ کام کیا۔ اس کے علاوہ انھوں نے *دروھی* اور *تھمبی کاٹائی* میں بھی کام کیا۔ تمل کے بعد انھوں نے ملیالم کی ایک فلم *چائنا ٹاؤن* میں کام کیا۔ 

## فلمی گرافی

## حوالہ جات

## بیرونی روابط

* 

زمرہ:غیر موجود سال پیدائش (بقید حیات شخصیات)
زمرہ:کنڑا سنیما کی اداکارائیں
زمرہ:تیلگو سنیما کی اداکارائیں
زمرہ:اکیسویں صدی کی بھارتی اداکارائیں
زمرہ:پنجابی شخصیات
زمرہ:تمل سنیما کی اداکارائیں
زمرہ:بھارتی فلمی اداکارائیں
زمرہ:ممبئی کی اداکارائیں
زمرہ:ملیالم فلمی اداکارائیں
زمرہ:بقید حیات شخصیات
زمرہ:1985ء کی پیدائشیں
زمرہ:بھارتی اداکار
زمرہ:اداکارائیں
زمرہ:بھارتی نژاد اداکار
امراللہ صالح

**امراللہ صالح** (ولادت 15 اکتوبر 1972ء) افغانستان کے سیاستدان ہیں۔ وہ 19 جنوری 2019ء تک وزیر داخلہ افغانستان رہے۔ وہ 2004ء تا 2010ء نیشنل ڈائریٹریٹ آف سیکیورٹی کے صدر بھی رہے۔

نیشنل ڈائریٹریٹ آف سیکیورٹی کی صدر نشینی سے قبل وہ احمد شاہ مسعود کی سیاسی پارٹی شمالی اتحاد افغانستان کے رکن تھے۔ 1997ء میں انھیں مسعود نے دوشنبہ تاجکستان میں موجود افغانستان سفارتخانہ میں شمالی اتحاد کا ترجمان نامزد کیا۔ وہاں وہ بین الاقوامی غیر سرکاری اور انٹیلیجینس کی تنظیموں سے روابط کی نگرانی کرتے تھے۔ 2010ء میں انھوں نے شمالی اتحاد سے استعفی دے دیا اور جمہوریت سے متاثر ایک سیاسی پارٹی بنام *بسیج ملی* تشکیل دی جو تحریک اسلامی طالبان کے بالکل مخالف تھی۔

مارچ 2017ء میں صدر اشرف غنی نے وزیر برائے تحفط نامزد کیا۔ دسمبر 2018ء میں اشرف غنی نے انھیں وزیر داخلہ نامزد کیا۔ 19 جنوری کو انھوں نے اشرف علی کی انتخابی ٹیم کا حصہ بننے کی غرض سے نیشنل ڈائریٹریٹ آف سیکیورٹی سے استعفی دے دیا۔

## ولادت
صالح کی ولادت اکتوبر 1972ء میں پنج شیر، افغانستان میں ہوئی۔ وہ تاجک نسل سے تعلق رکھتے ہیں۔

## کیرئر
1990ء میں امراللہ صالح نے حزب اختلاف سیاسی جماعت مجاہدین میں شمولیت اختیار کی کیونکہ سوویت کی معاون سیاسی جماعت افغان آرمی میں شامل نہیں ہونا چاہتے تھے۔ انھوں نے پڑوسی ملک پاکستان میں فوج کی تربیت لی اور احمد شاہ مسعود کے زیر قیادت جنگ میں حصہ لیا۔

1900ء کے اواخر میں صالح شمالی اتحاد میں شامل ہوئے اور تحریک اسلامی طالبان کے خلاف پابہ رکاب رہے۔ 1997ء میں مسعود نے صالح کو تاجکستان میں موجود افغانستان کے سفارتخانہ میں بین الاقوامی تعلقات کی ذمہ داری سونپی۔
سانحہ 11 ستمبر 2001ء کے بعد صالح نے شمالی اتحاد کی طرف سے طالبان کے خلاف کئی مہمات میں حصہ لیا۔

دسمبر 2004ء میں افغانستان کا قیام عمل میں آیا اور اسی دوران صدر افغانستان حامد کرزئی نے امراللہ صالح کو نیشنل ڈائریکتوریٹ آف سیکیورٹی کا صدر نامزد کر دیا۔

## حوالہ جات

زمرہ:1972ء کی پیدائشیں
زمرہ:افغان تاجک شخصیات
زمرہ:افغان سیاست دان
زمرہ:افغان صدور
زمرہ:افغانستان کے نائب صدور
زمرہ:بقید حیات شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:وزرائے افغانستان
زمرہ:ویکی ڈیٹا سے مطابقت رکھنے والی مختصر تفصیل
زمرہ:اکیسویں صدی کے افغان سیاست دان
زمرہ:1 اکتوبر کی پیدائشیں
زمرہ:صوبہ پنج شیر کی شخصیات
زمرہ:1971ء کی پیدائشیں
زمرہ:افغان شخصیات
زمرہ:سیاسی مقتول شخصیات
زمرہ:اکیسویں صدی کے سیاست دان
زمرہ:صوبہ پنج شیر
زمرہ:اسپائی ماسٹرز
زمرہ:افغانستان کے وزرائے داخلہ
بیگہ بیگم

**بیگہ بیگم** — **حاجی بیگم** (پیدائش: 1511ء— وفات: 17 جنوری 1582ء) مغلیہ سلطنت کے دوسرے بادشاہ ہمایوں کی بیوی اور مغلیہ سلطنت کی ملکہ تھیں۔ انھوں نے ہمایوں کی دو بار کی حکومت میں بطور ملکہ حکمرانی کی۔ حج کی ادائیگی کے بعد سے انھیں **حاجی بیگم** کے نام سے بھی پکارا جانا لگا  اور اِسی نام سے وہ عہدِ اکبری کی کتب ہائے تواریخ میں یاد کی جاتی ہیں۔ بیگہ بیگم 1535ء سے 1540ء تک اور 1555ء سے 1556ء تک بطور پادشاہ بیگم حکمرانی کی۔ سولہویں صدی عیسوی میں دہلی میں مغل طرز تعمیر کا نہایت شاندار مقبرہ مقبرہ ہمایوں بھی بیگہ بیگم کی زیر نگرانی تعمیر ہوا جسے تاج محل کی تعمیر سے قبل ہندوستان میں ہند اسلامی طرز تعمیر کا شاندار اور عظیم الشان شاہکار قرار دِیا جاتا ہے۔

## سوانح

### خاندان
بیگہ بیگم نسلاً خراسان سے تھیں۔ اُن کے والد یادگار بیگ سلطان علی مرزا کے بھائی تھے جو کامران مرزا کے سسر اور زوجہ کامران مرزا گل رخ بیگم کے والد تھے۔

### پیدائش اور تعلیم و تربیت
بیگہ بیگم کی پیدائش 1511ء میں خراسان میں ہوئی۔ وہ عاقلہ تھیں اور تعلیم سے شغف کی بنا پر اُن کی اچھی تربیت کی گئی اور علم طب میں دلچسپی کی وجہ سے وہ پہلی ملکہ تھیں جنھیں علم طب سے آشنائی حاصل تھی۔

### [[نصیر الدین محمد ہمایوں]] سے عقدِ نکاح
1527ء میں بیگہ بیگم کی شادی نصیر الدین محمد ہمایوں سے ہوئی جو اُس وقت مغل شہزادہ اور کابل کا گورنر تھا۔ نومبر 1528ء میں نصیر الدین محمد ہمایوں سے ایک بیٹا الامان مرزا پیدا ہوا جس پر ظہیر الدین محمد بابر نے اِس جوڑے کو مبارکباد دی۔ لیکن شومئی قسمت سے یہ شہزادہ محض 7 سال کی عمر میں 1536ء میں فوت ہو گیا۔

## [[پادشاہ بیگم]]
بیگہ بیگم ماہم بیگم کی زندگی میں پادشاہ بیگم ہونے کا درجہ حاصل نہیں کر پائیں۔ ماہم بیگم کی وفات کے بعد وہ 27 اپریل 1535ء کو پادشاہ بیگم بن گئیں اور مغل شہنشاہ نصیر الدین محمد ہمایوں کے پہلے دور یعنی 1540ء تک بدستور وہ اِس عہدے پر فائز رہیں اور ہمایوں کے عہدِ جلاوطنی میں وہ مغل قافلے کے ساتھ ایران گئیں اور وہاں مقیم رہیں۔ ہمایوں کی ہندوستان پر دوبارہ لشکرکشی میں وہ مغل فوج کے ساتھ تھیں اور 22 فروری 1555ء کو دوبارہ پادشاہ بیگم کی حیثیت سے اِس عہدے پر فائز ہوگئیں۔ ہمایوں کی وفات کے بعد وہ دربار میں محض ایک مشیر خاص کی حیثیت سے اپنے تشخص کی بنا پر منفرد رہیں۔ مقبرہ ہمایوں کی تعمیر کے وقت جلال الدین اکبر نے انھیں دہلی بھیج دیا تاکہ وہ اِس مقبرے کی تعمیر کی نگرانی کرسکیں۔  1564ء میں وہ شاہی خواتین کے ہمراہ سفر حج کو روانہ ہوئیں۔ اِس سفر میں گلبدن بیگم بھی اُن کے ہمراہ تھیں۔ 1567ء میں شاہی خواتین کا یہ قافلہ حج سے واپس ہوکر ہندوستان پہنچا۔ بیگہ بیگم کو ادائیگی حج کے بعد حاجی بیگم بھی کہا جانے لگا۔

## وفات
بیگہ بیگم نے 70 یا 71 کی عمر میں 17 جنوری 1582ء کو دہلی میں وفات پائی۔ اُن کی تدفین مقبرہ ہمایوں میں کی گئی۔

## مزید دیکھیے

* نصیر الدین محمد ہمایوں
* مقبرہ ہمایوں
* تاج محل
* جلال الدین اکبر
## حوالہ جات

زمرہ:مغل ملکائیں
زمرہ:نصیرالدین ہمایوں کی بیویاں
زمرہ:1511ء کی پیدائشیں
زمرہ:1582ء کی وفیات
زمرہ:جنوری کی وفیات
زمرہ:17 جنوری کی وفیات
زمرہ:خاندان تیموری
زمرہ:سولہویں صدی کی ہندوستانی خواتین
زمرہ:سولہویں صدی کی ہندوستانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سولہویں صدی کی خواتین حکمران
سرمد صہبائی

**سرمد صہبائی** (پیدائش 1945 لاہور   ) ایک پاکستانی شاعر، ڈراما نگار، فلم اور تھیٹر ہدایت کار ہیں، انھوں نے اردو، پنجابی اور انگریزی زبانوں میں کام کیا۔

## ابتدائی زندگی اور تعلیم
سرمد صہبائی 1945 میں لاہور ، پنجاب، برطانوی ہندوستان میں پیدا  ۔ انھوں نے گورنمنٹ کالج لاہور میں تعلیم حاصل کی، جہاں وہ اپنی اردو شاعری کے لیے مشہور تھے۔ 

## کیریئر
سرمد نے 1968 میں اسکرپٹ پروڈیوسر کے طور پر پی ٹی وی میں اپنے کیرئیر کی پہلی کامیابی حاصل کی۔ پھر سرمد صہبائی پاکستانی ادبی منظر نامے پر ایک شاعر کے طور پر نمودار ہوئے اور 1970 کی دہائی کے اوائل میں تھیٹر میں قدم رکھا۔  ان کے شعری مجموعے میں *نیلی کے سو رنگ* ، *ان کہی باتوں کی تھکن* ، لاقا*ت* ، *راجا کا بیاہ* شامل ہیں۔ انھوں نے منٹو کی *نئی قانون* اور *ٹوبہ ٹیک سنگھ* کو پاکستان ٹیلی ویژن کے لیے ڈھالا۔ انھوں نے تھیٹر ڈراما *دی ڈارک روم* ،  پنجابی زبان کے دو ڈرامے پنجواں *چراغ* ، *اوس گلی نہ جاویں* اور ایک دستاویزی فلم مغلز *آف دی روڈ* لکھی۔ 

بطور مصنف ان کی فلم ماہ میر (2016 کی فلم) تھی جو 2016 میں امریکا میں غیر ملکی زبان کے اکیڈمی ایوارڈز میں پاکستان کی نامزدگی تھی۔

سرمد صہبائی نے ایک ٹی وی ڈراما مور محل (2016 ٹی وی سیریل) بھی لکھا جو جیو ٹی وی پہ نشر کیا گیا اور 2016 میں پاکستانی ٹیلی ویژن پر نشر ہوا۔ یہ ٹی وی ڈراما سیریل قدیم ہندوستان میں نوآبادیاتی دور کی تصویر کشی کرتا ہے اور اس کے ہدایت کار سرمد کھوسٹ ہیں۔ ۔

اداکار منظر صہبائی ان کے بھائی ہیں۔

## ایوارڈز اور پہچان

* 2021 میں صدر پاکستان کی طرف سے پرائیڈ آف پرفارمنس ایوارڈ برائے ادب ملا

## حوالہ جات

## بیرونی روابط

* 
* 

زمرہ:تمغائے حسن کارکردگی وصول کنندگان
زمرہ:پاکستانی ٹیلی ویژن مصنفین
زمرہ:پاکستانی ڈراما نگار اور ڈراما نویس
زمرہ:گورنمنٹ کالج یونیورسٹی لاہور کے فضلا
زمرہ:1945ء کی پیدائشیں
زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستانی ناول نگار
زمرہ:پاکستانی شعرا
تریدھا چودھری

**تریدھا چودھری** ایک بھارتی فلمی اداکارہ ہیں جو بنگالی اور تیلگو فلموں میں کام کرتی ہیں۔  انھوں نے *کلکتہ ٹائمز فریش فیس 2011* کا اعزاز اپنے نام کیا۔  اس کے ذریعے 2013 میں اپنی پہلی بنگالی *مشووار رہوشو* ، میں کام کیا جس کے ہدایتکار شریجیت مکھرجی تھے۔ تریدھا نے ٹیلی ویژن چینل اسٹار پلسپر مشہور اداکار *ہرشاد اروڑا* کے مدمقابل منی سکرین پر اپنے کیرئیر کا آغاز کیا، یہ مشہور سیریز *دہلیز* جو 14 مارچ 2016 کو شروع کی گئی۔ تریدھا نے اسٹار پلس شو 'دہلیز' میں سوادھینتا  کا کردار ادا کرتے ہوئے اپنی ایک الگ پہچان بنائی۔ اس کے بعد تریدھا کو کئی تیلگو فلموں کہ آفرز آئیں ۔ وہ حال ہی میں آن لائن ویب سیریز *اسپاٹ لائٹ* ساتھ چھوٹی اسکرین پر واپس آئیں۔ جہاں انھوں نے اداکار عارف زکریا کے ساتھ کام کیا۔  وکرم بھٹ کی ویب سیریز 'اسپاٹ لائٹ' میں اپنے بولڈ کردار کی وجہ سے خبروں میں رہیں۔ جلد ہے رنبیر کپور اور سنجے دت کی آنے والی فلم شمشیرا میں اداکارہ وانی کپور کی بہن کا کردار کرتی نظر آئی گی۔

## تعلیم
تریدھا چودھری 22 نومبر 1993ء کو کلکتہ، بنگال میں پیدا ہوئی۔ ایم پی بریلا فاؤنڈیشن ہائیر سیکنڈری اسکول میں تعلیم حاصل کرنے کے بعد ، انھوں نے اسکاٹش چرچ کالج ، کلکتہ سے مائکرو بایولوجی میں آنرز کی ڈگری حاصل کی۔  

## فلمی کیرئیر
تریدھا چودھری نے 2013 میں اپنی پہلی بنگالی فلم مشووار رہوشو سے فلموں میں کام کا آغاز کیا، جس کے ہدایتکار شریجیت مکھرجی تھے۔ 2014ء میں وہ بنگالی فلم جوڑ لو دلے نا پرانے اور کھاڈ میں بھی نظر آئیں۔
2015ء میں تریدھا نے اداکار نکھل سدھارتھ کی فلم سوریا ورسز سوریا میں کام کیا، جو ایک جاپانی فلم کاری میک تھی۔
اس کے بعد وہ بنگالی فلم میری کرسمس اور کھوٹو میں کام کیا۔ 2016ء میں تریدھا نے ٹیلی ویژن چینل اسٹار پلس پر مشہور اداکار ہرشاد اروڑا کے مدمقابل منی سکرین پر اپنے کیرئیر کا آغاز کیا، تریدھا نے اسٹار پلس شو 'دہلیز' میں سوادھینتا کا کردار ادا کرتے ہوئے اپنی ایک الگ پہچان بنائی۔ اس کے بعد تریدھا آن لائن ویب سیریز اسپاٹ لائٹ ساتھ چھوٹی اسکرین پر واپس آئیں۔ جہاں انھوں نے اداکار عارف زکریا کے ساتھ کام کیا۔ وکرم بھٹ کی ویب سیریز 'اسپاٹ لائٹ' میں اپنے بولڈ کردار اور اپنے عمر سے 25 سال بڑے اداکار عارف زکریا کے ساتھ بولڈ رومانوی مناظر فلمبند کرنے کی وجہ سے خبروں کی شہہ سرخیوں میں رہیں۔
2018ء میں تریدھا اداکار سدیپ کشن کے ساتھ تیلگو فلم منسوکو ناچندی اور بنگالی فلم شیش تھیکے شورو میں کام کیا۔ 2019ء میں وہ تیلگو / تمل دو لسانی تھرلر فلم 7 میں نظر آئیں۔ جلد ہے رنبیر کپور اور سنجے دت کی آنے والی فلم شمشیرا میں اداکارہ وانی کپور کی بہن کا کردار کرتی نظر آئی گی۔

## فلمی گرافی

## ٹیلی ویژن

## حوالہ جات

## بیرونی روابط
* 

زمرہ:اسکاٹش چرچ کالج کے فضلا
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بنگالی سنیما کی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:تیلگو سنیما کی اداکارائیں
زمرہ:غیر موجود سال پیدائش (بقید حیات شخصیات)
زمرہ:کلکتہ یونیورسٹی کے فضلا
زمرہ:کولکاتا کی اداکارائیں
زمرہ:ہندی سنیما کی اداکارائیں
زمرہ:ہندی ٹیلی ویژن کی اداکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:1993ء کی پیدائشیں
زمرہ:بالی وڈ
دھنک پر قدم

بیگم اختر ریاض الدین کی محنت،کاوشوں اور قابیلیت کی بنا پر انھیں ان کی ایک تصنیف دھنک پر قدم پر انھیں *[[آدم جی ادبی انعام]]* بھی مل چکا ہے۔
سحر بدایونی

منشی دیبی پرشاد **سحر بدایونی** (پیدائش: 24 دسمبر 1840ء – وفات: 1902ء) برطانوی راج میں اردو زبان کے نامور شاعر، ادیب، خطاط، علم بدیع و بیان کے ماہر اور معلم تھے۔ وہ 24 دسمبر، 1896ء کو بدایوں، اتر پردیش، برطانوی ہندوستان میں پیدا ہوئے۔ ان کے والد کا نام منشی چنی لال اخگر تھا۔ سحر کے بزرگوں کا وطن بانگر مئو متصل قصبہ سندیلہ تھا۔ تکمیل تعلیم کے بعد محکمہ تعلیم میں ملازمت اختیار کی، پھر ترقی پاکر ڈپٹی انسپکٹر (مدارس) کے عہدے پر فائز ہوئے۔ ان کا نوجوانی کا زمانہ زیادہ تر دہلی اور لکھنؤ میں گذرا۔ ہوش سنبھالنے کے بعد سے ہی ان میں شعر و شاعری کا ذوق پیدا ہو گیا تھا اور اپنے والد سے ہی استفادہ کرنے لگے تھے۔ سحر خوش نویسی میں یگانہ روزگار اور زود گوئی میں مشہور زمانہ تھے۔ انھوں نے پنشن لینے کے بعد بھی علمی زندگی اور درس و تدریس کا شغل جاری رکھا۔ طلبہ کو خطاطی بھی سکھاتے تھے۔ اکے اکثر شاگرد وہ لوگ ہیں جو بعد میں صاحبانِ مطابع ہوئے۔ بدایوں کے بہت سے نوجوان جو ان کے سرچشمہ علوم سے فیض یاب ہوئے تھے اعلیٰ عہدوں پر فائز ہوئے۔سحر بدایونی نے متعدد کتابیں یادگار چھوڑیں ان میں **محیط المساحت، مرآۃ العلوم، خلاصۃ المنطق** (مطبع منشی نول کشور)، **دستور العمل مال** (مطبع منشی نول کشور، 1864ء)، **معیار الاملا** **رسالہ قیافہ** (مطبع منشی نول کشور) اور **نظم پروین** شامل ہیں۔ ان کے علاوہ واسوخت اور دو دیوان آپ کی یادگار ہیں۔ ایک دیوان کا نام **سحر سامری** ہے۔ ان کے علاوہ علمِ بدیع و بیان پر ان کی کتاب **معیار البلاغت** (مطبع منشی نول کشور) نہایت مستند اور کار آمد ہے۔ فنِ خطاطی و اوصول خوش نویسی پر ایک کتاب **ارژنگ چین** بھی شامل ہے جو مطبع منشی نول کشور میں 1884ء میں شائع ہوئی۔ سحر بدایونی 1902ء میں وفات پا گئے۔

## حوالہ جات

زمرہ:1840ء کی پیدائشیں
زمرہ:1902ء کی وفیات
زمرہ:اتر پردیش کے شعرا
زمرہ:اتر پردیش میں پیدا ہونے والی شخصیات
زمرہ:بھارتی مرد شعرا
زمرہ:بھارتی اردو شعرا
زمرہ:برطانوی ہند کے شعراء
الیکس جولیگ

**الیکس جولیگ** (پیدائش 17 جنوری ، 1963) ، جسے اپنے اسٹیج کا نام ایلکس سے زیادہ جانا جاتا ہے ، وہ ایک جرمن اداکار، گلوکاری اور موٹرسائیکل ریسر ہیں۔

## بیرونی روابط

* 
* 
* Alex Jolig's profile in Jaja-Uma Club

## حوالہ جات

زمرہ:1963ء کی پیدائشیں
زمرہ:بقید حیات شخصیات

زمرہ:17 جنوری کی پیدائشیں
زمرہ:جرمن گلوکار
زمرہ:جرمن مرد فلمی اداکار
زمرہ:جرمن ٹیلی ویژن اداکار
منشی سجاد حسین

**منشی محمد سجاد حسین** (پیدائش: 1856ء - وفات: 22 جنوری، 1915ء) اردو زبان کے مشہور معروف ناول نگار اور لکھنؤ سے نکلنے اردو کے مشہور ہفت روزہ اودھ پنچ کے مدیر تھے۔

## حالات زندگی
منشی سجاد حسین 1856ء کوکاکوری، لکھنؤ ضلع، اتر پردیش، برطانوی ہندوستان میں پیدا ہوئے۔ ان کے والد منشی منصور علی ڈپٹی کلکٹر تھے جو پنشن لینے کے بعد ایک عرصہ تک ریاست حیدرآباد میں ڈویژنل جج رہے۔ سجاد حسین  نے کاکوری میں مشرقی علوم کی تحصیل کی۔ کیننگ کالج میں انٹرمیڈیٹ تک انگریزی پڑھی۔ تلاشِ معاش میں فیض آباد گئے۔ کچھ دنوں تک فوجیوں کو اردو پڑھاتے رہے، پھر لکھنؤ واپس آگئے اور 7 جنوری 1877ء میں اردو کا مشہور مزاحیہ اخبار اودھ پنچ نکالا۔ اس کے مالک و ایڈیٹر وہ خود تھے۔اس اخبار کے اجرا کی بنیاد پر وہ اردو میں ظریفانہ اخبار نویسی کی بنیاد ڈالنے والوں میں شامل ہو گئے۔اودھ پنچ نے اردو ادب میں طنز و مزاح کی راہوں کو وسعت دی اور پرانی روشوں کے ساتھ ایک الگ راستے پر چلنے کی ابتدا کی۔اس اخبار نے قومی معاملات اور عوامی مسائل کو بھی نظر انداز نہ کیا اور بڑھ چڑھ کر مشرقی تہذیب کے حق میں نعرے لگائے۔اس اخبار میں وہ خود بھی لکھتے تھے اور اس وقت کے ممتاز ادیبوں تربھون ناتھ ہجر، مرزا مچھو بیگ ستم ظریف، سید محمد خان آزاد، اکبر الہ آبادی، احمد علی شوق اور منشی جوالا پرشاد برق سے بھی لکھواتے تھے۔ سجاد حسین کا شمار اعلیٰ پائے کے ناول نگاروں میں ہوتا ہے۔ ان کے ناول مزاحیہ ہیں۔ زبان لکھنؤ کی بول چال کی زبان ہے۔ ان کے ناولوں میں حاجی بغلول سب سے زیادہ مشہور ہوا۔ ان کے دیگر ناولوں میں **احمق الزین، میٹھی چھری، پیاری دنیا، کایا پلٹ، نشتر، طرحدار لونڈی** اور **حیات شیخ چلی** و دیگر شامل ہیں۔

## تصانیف
* طرح دار لونڈی 
* کایا پلٹ  
* حاجی بغلول
* میٹھی چھری  
*  نشتر  
* بگلا بھگت  
* کائنات  
* پیاری دنیا
* دھوکا یا طلسمی فانوس (ترجمہ)

## وفات
منشی سجاد حسین فالج کی بیماری کے باعث 22 جنوری 1915ء کو انتقال کر گئے۔

## حوالہ جات

زمرہ:1856ء کی پیدائشیں
زمرہ:1915ء کی وفیات
زمرہ:22 جنوری کی وفیات
زمرہ:اتر پردیش کے شعرا
زمرہ:لکھنؤ کے مصنفین
زمرہ:برطانوی ہند کے مصنفین
زمرہ:اتر پردیش کے صحافی
زمرہ:اتر پردیش میں پیدا ہونے والی شخصیات
زمرہ:اتر پردیش کے ناول نگار
زمرہ:بھارتی مرد ناول نگار
زمرہ:ہندوستانی پیروڈی نگار
زمرہ:انیسویں صدی کے ہندوستانی ناول نگار
نظم طباطبائی

پروفیسر سید علی حیدر المعروف **نظم طباطبائی** (پیدائش: 29 نومبر 1852ء – وفات: 23 مئی 1933ء) اردو زبان کے نامور شاعر، اردو و فارسی جید عالم، تاجدار اودھ نواب واجد علی شاہ کے اتالیق، کلامِ غالب کے شارح اور نظام کالج ریاست حیدرآباد میں پروفیسر تھے۔ **شرح دیوان غالب** ان کا سب بڑا کارنامہ مانا جاتا ہے۔

## حالات زندگی
نظم طباطبائی 29 نومبر 1852ء کو لکھنؤ، اتر پردیش، برطانوی ہندوستان میں پیدا ہوئے۔ عربی، فارسی اور صرف و نحو کی تعلیم کے ساتھ ساتھ عروض و بلاغت کا درس بھی حاصل کیا۔ اپنی ذہانت و قابلیت کے سبب شاہ اودھ کی اتالیقی کے لیے منتخب ہوئے اور مٹیا برج چلے گئے۔ نواب واجد علی شاہ کے انتقال کے بعد 4 فروری 1891ء کو ریاست حیدرآباد میں نظام کالج میں پروفیسر مقرر ہوئے۔ تیس سال کی ملازمت کے بعد کالج سے وظیفہ یاب ہوئے اور نظام دکن کے ولی عہد کی تعلیم کے لیے ان کا انتخاب ہوا۔ سرکارنظام حیدرآباد نے **نواب حیدر جنگ** کا خطاب عطا کیا۔ اس درمیان جامعہ عثمانیہ کا قیام عمل میں آیا تو ناظر ادبی کی حیثیت سے دارالترجمہ سے منسلک ہو گئے۔ یہاں علمی اصطلاحوں کی تشکیل و توضیح میں ان کی کام نمایاں رہا۔ طباطبائی کی شاعری قدیم اور جدید خیالات کا مجموعہ ہے۔ غزل گوئی سے زیادہ دلچسپی نہیں تھی مگر روزمرہ محاوروں کے استعمال کا ان کی غزلوں میں اہتمام ملتا ہے۔ ان تخلیقات میں **دیوان طباطبائی، اصطلاحات غالب** اور **دیوان غالب طباطبائی** شامل ہیں۔ ان کا سب سے بڑا کارنامہ **شرح دیوان غالب** ہے۔ نظم طباطبائی نے انگریزی شاعری کے منظوم اردو تراجم بھی کیے۔ انھوں نے مشہور انگریزی شاعر تھامس گرے کی نظم Elegy Written in a Country Churchyard کا اردو ترجمہ **گور غریباں** کے نام سے کیا جو ایک کلاسک کی حیثیت رکھتا ہے۔

## نمونۂ کلام


غزل


غزل

## وفات
نظم طباطبائی 23 مئی 1933ء کو ریاست حیدرآباد میں انتقال کر گئے۔

## حوالہ جات

زمرہ:اتر پردیش کے شعرا
زمرہ:اتر پردیش میں پیدا ہونے والی شخصیات
زمرہ:اساتذہ بھارتی تعلیم گاہیں
زمرہ:انگریزی سے اردو مترجمین
زمرہ:بھارت کے اردو مصنفین
زمرہ:بھارتی اردو شعرا
زمرہ:بھارتی محققین
زمرہ:بھارتی مرد شعرا
زمرہ:برطانوی ہند کے شعراء
زمرہ:لکھنوی شخصیات
زمرہ:1852ء کی پیدائشیں
زمرہ:1854ء کی پیدائشیں
زمرہ:1933ء کی وفیات
مونس رحمن

**مونس رحمن** ایک پاکستانی بزنس مین ہیں۔  رحمن نصیب نیٹ ورکس انکارپوریٹڈ کے شریک بانی اور ایگزیکٹو چیئرمین ہیں  نصیب نیٹ ورکس ایک کاروبار پر مبنی سوشل نیٹ ورک آن ملازمت بھرتی کے لیے کی ویب گاہ ہے۔  رحمن متعدد بار 21 ویں صدی کے اعلی کاروباری افراد کی فہرست میں شامل ہو چکے ہیں۔  *[[فوربس (جریدہ)|فوربس]]* نے اپنی فہرست "ٹاپ بگ ہٹنگ ایشین بزنس مین 50 سال سے کم عمر" کی فہرست میں انھیں 6 نمبر پرجگہ دی۔

## ایوارڈ اور اعزاز

* 2008: انوویشن ایوارڈ میں انٹرنیشنل ڈیٹا گروپ سی آئی او پاکستان پاینیر
* 2011: *[[فوربس (جریدہ)|فوربز]]* "ایشین بزنس مین 50 سال سے کم عمر دس"
* 2012: پاکستان پاور 100 ایکسی لینس ایوارڈ

## حوالہ جات

زمرہ:غیر موجود سال پیدائش (بقید حیات شخصیات)
زمرہ:لاہور کی کاروباری شخصیات
زمرہ:پاکستانی اداروں کے بانیان
زمرہ:ریاستہائے متحدہ میں پاکستانی تارکین وطن
زمرہ:سعودی عرب میں پاکستانی تارکین وطن
زمرہ:فضلاء سٹینفرڈ یونیورسٹی
زمرہ:بقید حیات شخصیات
زمرہ:سلیکون ویلی کے لوگ
زمرہ:جامعہ سٹینفرڈ کے فضلا
زمرہ:کمپیوٹنگ میں کاروباری شخصیات
زمرہ:کراچی کی شخصیات
زمرہ:یونیورسٹی آف وسکونسن–میڈیسن کے فضلا
بورڈ آف انٹرمیڈیٹ اینڈ سیکنڈری ایجوکیشن، ملتان

**بورڈ آف انٹرمیڈیٹ اینڈ سیکنڈری ایجوکیشن ملتان** کا قیام 30 مارچ 1968 کو ہوا۔ یہ گلگشت کالونی، ملتان میں گل باغ کے قریب واقع ہے۔   ملتان ڈویژن کے اسکولوں اور کالجوں کے ساتھ ساتھ تمام نجی امیدواروں کے تمام میٹرک (ثانوی) اور انٹرمیڈیٹ (ہائر سیکنڈری) امتحانات (ایف اے / ایف۔ ایس سی۔) لینے کی ذمہ داری اس بورڈ کی ہے۔

ملتان بورڈ نویں جماعت سے بارہویں کلاس تک امتحان لیتا ہے۔ عام طور پر داخلے کا اعلان مندرجہ ذیل ہے۔

* ہر سال نومبر / دسمبر کے دوران نویں اور دسویں کلاس
* ہر سال جنوری / فروری کے دوران پہلا اور دوسرا سال

ان امتحانات کے نتائج کا اعلان مندرجہ ذیل شیڈول کے طور پر کیا جاتا ہے (کم و بیش +/- 2 دن):

* 25 جولائی کو سالانہ دسویں / مشترکہ امتحان
* 25 اگست کو سالانہ نویں امتحان
* سالانہ انٹر پارٹ II / مشترکہ امتحان 12 ستمبر کو ہوگا
* سالانہ انٹر پارٹ اول کا امتحان 10 اکتوبر
* 10 نومبر کو دسویں / مشترکہ امتحان کی فراہمی کریں
* ضمنی انٹر پارٹ II / مشترکہ امتحان 12 جنوری کو

ملتان بورڈ میں ہر سال میٹرک کے سالانہ امتحان میں تقریبا 240،000 امیدوار شرکت کرتے ہیں اور ہر سال انٹرمیڈیٹ کے سالانہ امتحان میں تقریبا 130،000 امیدوار شرکت کرتے ہیں۔ اگر ہم اس میں ضمنی امتحانات کے اعداد و شمار کو شامل کریں تو ہم کہہ سکتے ہیں کہ ہر سال ملتان بورڈ میں 400،000 کے قریب امیدواروں کے امتحانات کا انتظام کیا جاتا ہے۔ اور یہ تعداد سالانہ 10٪ کے قریب بڑھ رہی ہے۔

* ایمپلائز ویلفیئر ایسوسی ایشن تعلیمی بورڈ ملتان سیشن 2025ء تا 2026ء
* صدر ملک نثار احمد 
*جنرل سیکرٹری شیخ عمران حسین 
* ترجمان ایمپلائیز ویلفیئر ایسوسی ایشن تعلیمی بورڈ ملتان محمد الیاس نوناری

## دائرہ کار
ملتان بورڈ کے دائرہ اختیار میں ملتان ڈویژن شامل ہے جس میں مندرجہ ذیل اضلاع شامل ہیں: -

* ملتان
* خانیوال
* وہاڑی
* لودھراں

## مزید دیکھیے
* پاکستان میں تعلیمی بورڈوں کی فہرست
* فیڈرل بورڈ آف انٹرمیڈیٹ اینڈ سیکنڈری ایجوکیشن
* بورڈ آف سیکنڈری ایجوکیشن، کراچی
* بورڈ آف انٹرمیڈیٹ اینڈ سیکنڈری ایجوکیشن، لاہور
* بورڈ آف انٹرمیڈیٹ اینڈ سیکنڈری ایجوکیشن، فیصل آباد
* بورڈ آف انٹرمیڈیٹ اینڈ سیکنڈری ایجوکیشن، حیدرآباد
* بورڈ آف انٹر میڈیٹ اینڈ سکینڈری ایجوکیشن، راولپنڈی
* بورڈ آف انٹرمیڈیٹ اینڈ سیکنڈری ایجوکیشن گوجرانوالہ
* بورڈ آف انٹرمیڈیٹ اینڈ سیکنڈری ایجوکیشن، ساہیوال
* بورڈ آف انٹرمیڈیٹ اینڈ سیکنڈری ایجوکیشن، ڈیرہ غازی خان
* بورڈ آف انٹرمیڈیٹ اینڈ سیکنڈری ایجوکیشن، سرگودھا
* بورڈ آف انٹرمیڈیٹ اینڈ سیکنڈری ایجوکیشن، بہاولپور

## حوالہ جات

## بیرونی روابط

* BISE ملتان کی آفیشل ویب گاہ

ملتان
زمرہ:تعلیم کے متعلق نامکمل مضامین
زمرہ:پاکستان کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
غور وفکر

غور فکر

ازقلم :سید اظہار اشرف جیلانی

انسان جب تک زندگی اور حیات کا لباس پہنے ہوئے ہے تو اُس کا رابطہ اس دنیا میں بہت ساری چیزوں سے ہوتاہے لیکن جب جب انسان ان رابطوں کے باوجود غور و فکر کرتا ہے،تفکر کی راہ کا تعین کرتا ہے تو اُس کا تعلق کسی نہ کسی انداز میں رب سے ہوجاتا ہے،اُس کی سوچ بغیر کسی تنقید کے اصلاح و فلاح کے راستے کو پسند کرتی ہے۔اُس کا دل روحانی ترقی اور تنھائی کی منزلوں کو ترجیح دیتا ہے،اس دوران اُس پر شیطان کاشر ہوا سے بھی زیادہ تیزی اور روشنی سے بھی زیادہ چمکتے ہوئے گرتا ہیں،اس حالت میں رجوع اللہ اور فضلِ ربی کا طالب ہی بچ سکتا ہے ورنہ وہ چمک انسان کو انسانیت سے درندّگی پر لانے کا ایک لمحہ بھی ضایع نہیں کرتیں۔
زندگی اور حیات کا معنی ٰرسول ﷺ نے ہمیں تعلیم کیا تھا اس سے دور دور تک بے خبر ہیں۔

(تصنیف" کمالِ تخلیق"مصنف :سید اظہار اشرف جیلانی،ص:4)
سائشا سیگل

**سائشا سیگل** (سایشا سہگل)،   **سائیںشا کے** نام سے معروف ، ایک بھارتی فلمی اداکارہ ہیں جو زیادہ تر تمل فلموں میں نظر آتی ہیں ، انھوں نے ہندی اور تیلگو فلموں میں بھی کام کیا ہے۔   تیلگو فلم ' *اکھل*' (2015) میں کام کرنے کے بعد ، انھوں نے اجے دیوگن کی *[[شیوے (فلم)|شیوائے]]* (2016) ،   اور تمل زبان کی فلم *ونامگن* (2017) سے فلم انڈسٹری میں قدم رکھا ۔

## ذاتی زندگی
سائشا سیگل کا جنم 21 اگست 1997ء کو ممبئی مہاراشٹر میں ہوا، 
سائشا اداکارہ سمیت سیگل اور شاہین بانو کی بیٹی ہیں۔  وہ لیجنڈی اداکار اور کنگ آف ٹریجڈی دلیپ کمار کی اہلیہ اداکارہ سائرہ بانو کے بھائی سلطان احمد کی نواسی ہیں۔دلیپ کماراورسائرہ بانو کی کوئی اولاد نہیں ہے اس لیے سائشا سیہگل کو ہی ان کی نواسی قرار دیا جاتا ہے۔ 
سائشا نے ابتدائی تعلیم انگلینڈ میں گریڈ 5 تک حاصل کی جس کے بعد انھوں نے ممبئی کے ایکول مونڈئیل ورلڈ اسکول سے گریڈ 12 تک کی تعیلم مکمل کی۔ سائشا اسکول میں ہمیشہ ایک بہت ہی ذہین لڑکی رہی ہے انھوں نے اپنے تعلیمی سالوں میں 90٪ سے زیادہ نمبر حاصل کیے۔ سائشا بچپن سے موسیقی اور رقص کی طرف راغب ہوئیں۔ انھوں نے 10 سال کی عمر میں ہی لاطینی امریکی طرز کے رقص میں لندن میں رقص کی باضابطہ تربیت لی۔ تقص کی مزید تعلیم اور بھرپور تربیت حاصل کرنے کے لیے ریو ڈی جنیرو اور جنوبی افریقہ کا سفر کیا، سائیشاء نے اوڈیسی ، کتھک ، بیلی ڈانسنگ اور ہپ ہاپ بھی سیکھا ہے۔ان کا خیال ہے کہ سیکھنا کسی فرد کی زندگی کا ایک جاری عمل ہے اور کوئی یہ کبھی نہیں کہہ سکتا کہ فرد پوری طرح سے تربیت یافتہ ہے یا اس کی تکمیل ہوتی ہے۔ 

10 مارچ 2019 کو ، انھوں نے اپنی فلم *گجنی کانت* کے ساتھی اداکار جمشید سیتھیرا کتھ جنھیں تمل فلم انڈسٹری میں آریا کے نام سے جانا جاتا ہے، سے شادی کی۔  

## کیریئر
سائشا نے تیلگو فلم *اکھل* (2015) سے سنیما انڈسٹری میں قدم رکھا ۔ انھوں نے اپنی دوسری فلم *[[شیوے (فلم)|شیوے]]* میں اجے دیوگن کے ساتھ کام کرکے بالی ووڈ میں قدم رکھا۔  جون 2017 میں ان کی فلم *وانامگن* سینما گھروں کی زینت بنی، اس فلم سے انھوں نے تمل انڈسٹری مٰں قدم جمائے ۔   اس کے بعد وہ یکے بعد دیگرے تمل زبان کی فلموں میں آکر تمل انڈسٹری کا اہم حصہ بن گئیں۔ 2018 میں، انھوں نے اداکار کارتھی کے ساتھ تمل فلم *کڈھائیکٹی سنگھم اور اداکار [[وجے سیتوپتی]] کے ساتھ* *جنگا* اور اداکار آریاکے ساتھ *گجھنی کانت* اور 2019ء میں اداکار آریا اور سوریا کے ساتھ کاپپان فلم میں کام کیا ۔

## حوالہ جات

## بیرونی روابط

* 
* 

زمرہ:اکیسویں صدی کی بھارتی اداکارائیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:ہندی سنیما کی اداکارائیں
زمرہ:بھارتی فلمی اداکارائیں
زمرہ:ممبئی کی اداکارائیں
زمرہ:بقید حیات شخصیات
زمرہ:1997ء کی پیدائشیں
سید شاہ شریف

**سید شاہ شريف** سید محمد سبز پوش کے پوتے اور سید سیف الدین احمد کے بیٹے تھے جو اپنے والد کے جانشین بنے۔

## نام ونسب
اُن کا نام سید شاہ شریف ہے، والد کا نام سید سیف الدین احمد، پانچویں پشت پر آپ کا نسب سید احمد جہاں شاہ سے ملتا ہے اور سید احمد جہاں شاہ کا نسب حسین بن علی کے واسطے سے علی بن ابی طالب سے ملتا ہے۔

## ولادت
17 مئی 1593ء میں پیدا ہوئے ’’خلف سالار پیدا ہوئے'‘ سے تاریخ ولادت نکلتی ہے، اغلب یہ ہے کہ پٹن ہی میں پیدا ہوئے۔

## تعلیم و تربیت
اپنے والد اور شہر کے دیگر علما وصلحاء سے تعلیم حاصل کی اور علوم ظاہری میں دسترس حاصل کی علمی خاندان ہونے کی وجہ سے گھر والوں نے تربیت میں کوئی دقیقہ فروگزاشت نہ رکھا۔

## بیعت و خلافت
علوم ظاہری سے فارغ ہو کر اپنے والد ہی کے زیر سایہ علوم باطنی کے حصول کا آغاز کیا سلوک کی منازل طے کیں اور خلافت کے مستحق ہوئے۔

## اولاد
دو بیٹے تھے، سید احمد متقی جن کی کوئی اولاد نہیں تھی ، دوسرے صاحبزادے کا نام سید عظمت اللہ (شہر پٹن گجرات میں جتنے بھی خاندان جہاں شاہی کے افراد ہیں ان کا نسب نامہ انھیں سے جا کر ملتا ہے) اور تین بیٹیاں تھیں۔

## خدمات
وہ اعلیٰ مقرر اور بے نظیر مبلغ تھے، ان کا وعظ اس قدر مؤثر ہوتا ہے کہ سامعین کی آنکھوں سے آنسوں جاری ہوجاتے، احادیث نبوی بیان کرتے تو طرز بیان ایسا کہ دلوں پر اثر ہوتا، تفسیر اس طرح بیان کرتے کہ گمراہ بھی راہ راست پر آ جاتا، آپ کی بڑھتی مقبولیت سے آپ کے خاندان کے دیرینہ دشمن فرقہ مہدویہ کو پھر خطرہ لاحق ہوا اور یہ فرقہ آپ کا مخالف ہو گیا۔

## وفات
5 ربیع الاول 1053ھ مطابق 1643ء کے دن انھیں قتل کر دیا گیا۔ تاریخ نکالنے والوں نے ”فخر العلماء شہید ہوئے“ کے جملے سے تاریخ وفات نکالی ہے۔

## سیرت
وہ بزرگان سلف کے مانند اپنے وقت کے بڑے عالم و کامل بزرگ تھے، زہد و تقوی میں بے نظیر تھے، اتباع سنت کے پابند تھے علم حدیث میں ماہر تھے، رشد و ہدایت اور عبادت و ریاضت میں وقت گزارتے تھے، صاحب کشف و کرامات ولی تھے۔

## سجادہ نشین
دو لڑکوں سید احمد متقی اور شاہ عظمت اللہ میں سے شاہ عظمت اللہ ان کے سجادہ نشین ہوئے، وہ 16 رجب 1028ھ میں پیدا ہوئے، اپنے والد ہی سے علوم ظاہری و باطنی حاصل کیے، بیعت و خلافت کا سلسلہ بھی انھیں سے حاصل کیا، والد ہی کی طرح عالم با کمال اور فاضل بے نظیر تھے، عبادات وریاضات میں مصروف رہتے سنت نبوی اور شریعت مصطفوی کی دل سے عزت کرنے والے اور پابند تھے، صاحب کشف و کرامات ولی تھے، اپنے اسلاف کی خانقاہ کو خوب رونق بخشی تبلیغ میں خوب نمایاں حصہ لیتے مخلوق سے بے نیاز تھے، پانچ لڑکیاں اور سات لڑکے تھے لڑکوں کے نام اس طرح ہیں، سید احمد، سید عنایت اللہ، سید محمد عارف ، سید عاشق ، سید ابو المکارم ، سید عبد اللہ اور سید عزالدین، ساٹھ سال کی عمر میں 1088ھ مطابق 1677ء میں وفات پائی، والد شاہ شریف اور بیٹے عظمت اللہ دونوں کی تدفین اپنے آبائی قبرستان کے احاطہ میں عمل میں آئی۔

## حوالہ جات

## ماخذ
* ماہنامہ ندائے حرم، احمد آباد گجرات، اکتوبر 2019ء

زمرہ:ہندوستانی صوفی اولیا
زمرہ:ضلع پٹن کی شخصیات
مقبرہ عیسی خان

شیر شاہ سوری کے دربار کے پٹھان عہدے دار امیر عیسی خان نیازی کا مقبرہ بھارت کے شہر دہلی میں مغل تاجدار ہمایوں کے مقبرے کے احاطے میں واقع ہے۔مزار کی سرخ ریتلے پتھر کی ہشت پہلو عمارت شیر شاہ سوری کے عہد میں 1547-1548 کے دوران تعمیر کی گئی تھی۔مسجد عیسی خان مزار کی مغربی سمت یونیسکو کی جانب سے بین الاقوامی ثقافتی ورثہ قرار دیے گئے ہمایوں کے مزار اور اس کے احاطے میں موجود دیگر عمارتوں کے ساتھ واقع ہے۔

## تاریخ
شیر شاہ سوری اور اس کے بیٹے اسلام شاہ سوری کے دربار کی معزز شخصیت عیسی خان نیازی کے مدفن کی عمارت مقبرہ ہمایوں کے احاطے میں بو حلیمہ باغ کے جنوب میں واقع ہے۔مقبرے پر لگی الواح پر اس کا عرصہ تعمیر 1547 تا 1548 سن عیسوی کندہ ہے۔ اس پر “پناہ بہشت” اور یہ بھی تحریر ہے کہ یہ شیرشاہ کے عہد میں تعمیر کیا گیا تھا۔مزار کے مغرب میں واقع مسجد 1547 میں تعمیر کی گئی تھی۔
## طرز تعمیر
### مقبرہ
عیسی خان کے مقبرے کا طرز تعمیر لودھی معماری کا نمونہ ہے۔ مقبرے کی عمارت پست چبوترے پر ہشت پہلو ہے جو لودھی طرز تعمیر کا طرہ امتیاز تھا۔مرکزی عمارت کے اطراف ایک برآمدہ ہے اور ہر پہلو پر تین محرابیں ہیں جن کے اوپر چھجے بنے ہیں۔اس مقبرے کا طرز تعمیر مبارک شاہ، محمد شاہ، خانِ جہاں تلنگانی اور سکندر لودھی کے مقابر جیسا ہے۔
آغا خان ٹرسٹ برائے ثقافت نے 2011 سے 2015 تک آرکیالوجیکل سروے آف انڈیا کے ساتھ مل کر اس مقبرے کی تعمیر نو اور بحالی کا کام کیا تھا۔

### مسجد
مسجد عیسی خان کا مرکزی گنبد پرانے قلعے میں واقع مسجد قلعہ کہنہ کے گنبد جیسا ہے۔اطراف کے گنبد ستونوں پر اٹھائے گئے ہیں اور خیمہ سے مشابہت رکھتے ہیں۔مسجد کا مرکزی دالان تین حصوں میں منقسم ہے۔ مسجد کا مرکزی دالان سرخ ریتلے پتھر سے بنایا گیا ہے جبکہ اطرافی دالانوں میں بھورے رنگ کا پتھر استعمال کیا گیا ہے۔

## حوالہ جات

زمرہ:1548ء میں مکمل ہونے والی عمارات و ساخات
زمرہ:اسلامی معماری
زمرہ:بھارت میں مقامات عالمی ثقافتی ورثہ
زمرہ:دہلی کے سیاحتی مقامات
زمرہ:ہند اسلامی طرز تعمیر
زمرہ:سلطنت سور
زمرہ:دہلی میں مقبرے
زمرہ:ویکی ڈیٹا سے مطابقت رکھنے والی مختصر تفصیل
زمرہ:دہلی میں قومی اہمیت کی حامل یادگاریں
کھگڑیا ضلع

**کھگڑیا ضلع**  بھارت کا ایک آباد مقام جو Munger division میں واقع ہے۔

**کھگڑیا ضلع** بھارت کی ریاست بہار کا ایک انتطامی ضلع ہے۔ ضلع کا ہیڈ کوارٹر کھگڑیا شہر میں واقع ہے۔ پہلے یہ مونگیر ضلع کا حصہ تھا جسے 1943ء-44ء میں سب ڈویزن بنایا گیا تھا۔ 10 مئی 1981ء میں اسے الگ سے ضلع بنا دیا گیا۔ کھگڑیا ضلع مونگیر ڈویزن کا حصہ ہے۔

## تاریخ
علاقائی زبان میں اسے فرقیہ بھی کہا جاتا ہے۔ یہاں ایک کہانی بڑی دلچسپ ہے۔ پانچ صدیوں قبل مغلیہ سلطنت کے بادشاہ اکبر نے اپنے وزیر خزانہ ٹوڈرمل کو اپنی تمام سلطنت کا نقشہ تیار کرنے کا حکم دیا۔ ٹوڈرمل اس علاقہ کا نشقہ تیار نہ کرسکے کیونکہ یہاں کی زمین، دریا اور جنگل بہت گنجلک ہیں۔ لہذا انھوں نے اس علاقہ کو فرقیہ کا نام دیا۔ (فرقیہ کے معنی مختلف یا الگ کے ہیں)۔ فی الحال یہاں ایک علاقائی اخبار فرقیانچل ٹائمز کے نام سے شائع ہوتا ہے۔

## جغرافیہ
کھگڑیا ضلع کل 1,486 مربع کلومیٹر (574 مربع میل) پر متشمل ہے۔ اس کل رقبہ گرین لینڈ کے نریس لینڈ کے تقریباب برابر ہے۔ کھگڑیا ضلع سات ندیوں سے گھرا ہوا ہے جن میں دریائے گنگا، دریائے کملا، دریائے کوسی، دریائے بودھی۔ دریائے گندھک، کرین، کالی کوسی اور دریائے باگمتی ہیں۔ ان سات ندیوں کی وجہ سے پورا علاقہ سیلاب کی زد میں رہتا ہے۔ ہر سال سیلاب کی وجہ کثیر جانی و مالی نقصان ہوتا ہے۔ گنگا ضلع کے جنوب میں واقع ہے۔
کھگڑا ضلع میں ہر سال انتہائی گرمی اور اتنی ہی سردی پڑتی ہے۔ یہاں اکتوبر تک موسلا دھار بارش ہوتی ہے جس کی وجہ تمام ندیاں خطرے کے نشان سے اوپر بہنے لگتی ہیں اور ہر سال سیلاب آتا ہے۔ ضلع کا زیادہ تر حصہ سیلاب کی زد میں رہتا ہے۔

## شماریات

بھارت میں مردم شماری، 2011ء کے مطابق ضلع کی کل آبادی 1,657,599 ہے یہ گنی بساؤ یا امریکا کے ایڈاہو کے آبادی کے برابر ہے۔ بھارت کے کل کل 640 اضلاع میں سے کھگڑیا کا نمبر بلحاظ آبادی 300واں ہے۔  ۔ کھگڑیا کا جنسی تناسب 883 خواتین بالمقابل 1000 مرد ہے۔ and a بھارت میں شرح خواندگی of 60.87%۔ شرح خواندگی 60.87% ہے۔ and a بھارت میں شرح خواندگی of 60.87%۔

## مزید دیکھیے
* بھارت
* بھارت کے شہروں کی فہرست

## حوالہ جات


زمرہ:بہار کے اضلاع
زمرہ:بھارت کے اضلاع
زمرہ:ویکی ڈیٹا سے مختلف مختصر وضاحت
نریش مہتا

**نریش مہتا** (15 فروری 1922ء – 22 نومبر 2000ء) ہندوستانی ادیب، نئی کویتا تحریک کے اہم شاعر اور ہندی زبان کے جدید ناول نگار تھے۔

## سوانح
مہتا کی پیدائش 15 فروری 1922ء کو شاجاپور میں ہوئی۔ شپر، نرمدا اور گنگا کی گود میں ان کی پرورش ہوئی۔ ان کی نظموں میں ان جگہوں کی یادوں کی جھلک صاف دکھائی دیتی ہے۔ نریش مہتا اگے کی مرت کردہ ہندی کے جدید شاعروں کے دوسرے انتخاب "تار سپتک" 1951ء کے اہم شاعر ہیں۔ معاصر زندگی کو جدید حسیت کے ساتھ پیش کرنا ان کا امتیاز ہے۔ شعری مجموعہ "ارنیہ" پر 1988ء میں ساہتیہ اکادی انعام اور مجموعہ "جیتیا" پر 1992ء میں گیان پیٹھ اعزاز سے سرفراز ہوئے۔ نریش مہتا کی طویل نظم "وقت دیوتا" میں وقت کو پارکھ اور ظالب و جابر کی حیثیت سے پیش کیا گیا ہے۔ 1958ء میں انھوں نے شری کانت ورما کے ساتھ "کری" کے نام سے ایک رسالہ جاری کیا جس کا مقصد نئی کویتا تحریک کو مضبوط کرنا تھا۔ نریش مہتا اپنی نظموں میں ایک صوفی کی دردمندی کے ساتھ زمین اور انسان کی بھلائی اور سکھ کی دعا کرتے ہیں۔ ان کی کویتاؤں میں انسانی عظمت اور فطرت سے گہرا لگاؤ زرعی معاشرے کی طرف مراجعت کی خواہش اور عالمگیر انسانیت سے بے پناہ عقیدت کا اظہار ملتا ہے۔

نریش مہتا کو فطری مناظر سے بے پناہ دلچسپی ہے۔ نریش مہتا جدید ہندی کے اہم ناول نگار بھی ہیں، "دوبتے مستول" عورت کی ایک خاص نفسیات پر مبنی ہے۔ ایک عورت کئی مردوں سے محبت کا کھیل کھیلتی ہے۔ ناول میں سب کچھ کھول کھول کر بیان کر دیا ہے اس لیے اس کی ادبی قدر کم ہو گئی ہے۔ نریش مہتا کی پہچان "یہ پتھ بندھو تھا" جیسے ناول سے بنی جس میں جدید انسان کے داخلی تجربوں اور احساسات کی ترجمانی کی گئی ہے۔ یہ فنی اعتبار سے نہایت پختہ ناول ہے۔ "ندی لیشوی ہی" تخلیقی اعتبار سے تو جدید ہے لیکن اس میں رومانیت کا بھی اثر ہے۔

## تصنیفات
* بولنے دو چیڑ کو، شعری مجموعہ
* مہاپرستھان، شعری مجموعہ
* سنشے کی ایک رات، شعری مجموعہ
* بن پاکھی سنو، شعری مجموعہ
* میرا سمریت اکانت، شعری مجموعہ
* اتسوا، شعری مجموعہ
* تم میرا مون ہو، شعری مجموعہ
* ارنیہ، شعری مجموعہ
* پچھلے دونوں ننگے پیر، شعری مجموعہ
* آخر سمندر سے تاتپریہ، شعری مجموعہ
* دیکھنا ایک دن، شعری مجموعہ
* دھوم کیتو ایک شروتی، ناول
* ندی لیشوی ہی، ناول
* پرتھم پھاگن، ناول
## حوالہ جات

*
زمرہ:1922ء کی پیدائشیں
زمرہ:2000ء کی وفیات
زمرہ:ساہتیہ اکیڈمی اعزاز یافتگان برائے ہندی ادب
زمرہ:گیان پیٹھ انعام وصول کنندگان
زمرہ:ہندی زبان کے مصنفین
زمرہ:ہندی شعرا
نند داس

**نند داس** (1533ء – 1583ء) پشٹی مارگ کے اشٹ چھاپ بھکتی کویوں (شعرا) میں سے ایک ہیں۔ یہ سورداس کے بعد دوسرے بڑے کوی/شاعر ہیں۔ (گوسوامی وٹھل ناتھ نے شری ناتھ جی (اوتارِ کرشن) کی اشٹیام سیوا پوجا کے لیے ان کی لیلا کے جذبہ کے مطابق وقت اور موسموں کے خاص راگوں کے ذریعے کیرتن کرنے کا اہتمام کیا تھا۔ اس کام کے لیے انھوں نے آٹھ کویوں کی ایک بھکتی منڈلی بنائی تھی۔ جو راگ راگنیوں کو دھیان میں رکھ کر کیرتن کرنے میں ماہر تھے۔ انھیں کواشٹ چھاپ کوی کہا جاتا ہے۔) تذکرہ "دو سو باون ویسنون کی وارتا" اور "اشٹ سکھان کی وارتا" کے مطابق درویشی اختیار کرنے سے پہلے نند داس ایک بھر پور دنیاوی مزاج شخص تھے۔

## سوانح
وہ تلسی داس کے چچیرے بھائی تھے۔ 1533ء میں اترپردیش کے علاقہ سوروں ضلع ایٹہ کے رامپور گاؤں میں پیدا ہوئے۔ سناڈھیہ برہمن تھے۔ والد کا نام جیون رام تھا۔ نر سنگھ پنڈت سے سنسکرت کی تعلیم حاصل کی۔ تلسی داس کے ساتھ کاشی جا کر شاستروں کے مطالعہ کا آغاز کیا۔ ایک خوبصورت عورت کی محبت میں گرفتار ہو گوکل پہنچے اور یہیں گوسوامی وٹھل ناتھ سے ملاقات کے بعد پشٹی مارگی بن گئے اور درویشی اختیار کر لی۔ روایت ہے کہ سورداس کے کہنے پر گاؤں رامپور لوٹ کر کملا نام کی لڑکی سے شادی کر لی تھی۔ زندگی کے آخر ایام میں وہ گووردھن لوٹ گئے تھے۔

نند داس بڑے ذہین شاعر تھے۔ انوں نے باقاعدہ شاستروں کا مطالعہ کیا تھا۔ "راس پنچا دھیائی" میں عشق مجازی اور عشق حقیقی کو ہم آہنگ کر کے پیش کیا گیا ہے۔ موضوع، زبان و اسلوب، تخیل، شعری حسن اور اصلی جذبات کے لحاظ سے یہ نند داس کی سب سے بہترین تصنیف ہے۔ "بھنور گیت" نند داس کی علمیت، روشن ضمیری اور منطقی اسلوب کو ثابت کرنے والی کرشن بھگتی کاویہ ہے۔ "سدھانت پنچا دھیائی" میں کرشن لیلا کو قلم بند کیا گیا ہے۔ "نند داس پداولی" شاعری کے معیار سے متعلق ہے۔ "انیکارتھ منجری" ایک طرح کی ڈکشنری ہے۔ "سداما چرت" کی کہانی بھگود گیتا سے ماخوذ ہے۔ اس میں کرشن بھگتی کے وسیلے سے دوسری کے جذبہ پر روشنی ڈالی گئی ہے۔

نند داس کو جڑیا کا خطاب دیا گیا ہے۔ ان کی تصانیف کی زبان صاف ستھری ہے۔ انلیں خواب صورت اور مانوس الفاظ، ضرب المثل اور محاوروں کے انتخاب پر بڑی دسترس حاصل تھی۔ لفظوں کے انتخاب میں وہ لَے اور سُر کا بھی خیال رکھتے تھے اس لیے ان کی تخلیقات میں روانی اور حسن پیدا ہو گیا ہے۔

## تخلیقات
* انیکارتھ منجری
* مان منجری
* رس منجری
* روپ منجری
* ورہ منجری
* پریم بارہ کھڑی
* شیام سگائی
* سُداما چرت
* رکمنی منگل
* بھنور گیت
* راس پنچا دھیائی
* سدھانت پنچا دھیائی
* دشم اسکندھ بھاشا
* گووردھن لیلا
* نند داس پداولی
## حوالہ جات
* अष्टछाप के कवि नंददास, कृष्णदेव

زمرہ:1533ء کی پیدائشیں
زمرہ:1583ء کی وفیات
زمرہ:اشٹ چھاپ کے شعرا
زمرہ:ضلع ایٹہ کی شخصیات
سادہ موسیقائی حرکت

طبیعیات اور میکانیات میں **سادہ موسیقائی حرکت**  ایک خاص قسم کی دوری حرکت یا ارتعاش (oscillation) ہے جہاں پر بحالی قوت (restoring force)، ہٹاؤ کے راست متناسب ہوتی ہے اور اس ہٹاؤ کے مخالف سمت میں عمل کرتی ہے۔
سلیس الفاظ میں جب کوئی جسم اپنی وسطی جائے وقوع (Mean position) کے اردگرد اس طرح حرکت کرتا ہے کہ اس کا اسراع، وسطی جائے وقوع سے ہٹاؤ کے راست متناسب ہو اور اس کی سمت ہمیشہ وسطی جائے وقوع کی طرف ہو تو اس کی حرکت کو **سادہ موسیقیائی حرکت** کہتے ہیں۔

زمرہ:کلاسیکی میکانیات
زمرہ:حرکت
ویوگی ہری

**ویوگی ہری** (1895ء – 1988ء) دیویدی یوگ (1893ء–1918ء) کے برج بھاشا کے شاعر، شارح اور برج ادب کے ماہر تھے۔ ہری کے بچپن کا نام ہری پرساد تھا۔

انھوں نے بہت ساری کتب کی تدوین کی، قدیم اشعار کا مجموعہ مرتب کیا اور سَنتوں کے کام مرتب کیے۔ انھوں نے شاعری، ڈراما، نثر ، مضامین اور بچوں کی افادیت کی کتابیں بھی لکھیں ہیں۔ وہ ہریجن سیوک سَنگھ، گاندھی سمارک نِدھی اور بھودان آندولن میں سرگرم تھے۔

## سوانح
ان کی پیدائش بندیل کھنڈ، ریاست چھترپور میں 1895ء کو ہوئی۔ ابتدائی تعلیم گھر پر ہوئی۔ چھترپور کی فضا میں شاعری اور موسیقی گھلی ہوئی تھی۔ تجرد کی زندگی گزارنے کے فیصلے کے ساتھ انھوں نے اپنا نام ویوگی ہری رکھ لیا تھا۔ ہری شاعر و ادیب، سادھو، فلسفی، مفکر اور بے لوث سماج سیوک تھے۔ ہندی ادب کی پہلی باقاعدہ تاریخ مشر بندھوؤں کی ترتیب میں تعاون کے لیے ہری سے درخواست کی گئی۔ لیکن انھوں نے اس تجویز کو نامنظور کر دیا تھا۔ چھترپور کی مہارانی کمل کماری کے ساتھ کئی استھانوں کے درشن کیے اور اس سفر کے دوران میں بھکتی کے اشعار کہے۔ بیراگی ہونے کے سبب ان کا رحجان بھگتی ادب پر غور و فکر کی طرف ہوا۔ پرشوتم داس ٹندن نے انھیں برج بھاشا کی طرف متوجہ کیا۔ انھوں نے "برج مادھری سار" الہ آباد میں قیام کے دوران میں ترتیب دی تھی۔ "ویرست سئی" ہری کی وہ قابل قدر تصنیف ہے جس پر انھیں ہندی ساہتیہ سمیلن نے منگلا پرساد انعام عطا کیا۔ ہری نے کھڑی بولی ہندی میں بھی قابل ذکر نظم و نثر تخلیق کیے۔ مہاتما گاندھی کے بہت قریب ہونے کے سبب سماج سیوا ان کا مقصد بن گیا تھا۔ "انوراگ واٹیکا"، "کوی کیرتن"، "مندرپرویش" ان کی اہم تصانیف ہیں۔ ہری نے "ونے پتریکا" کی بڑی عالمانہ تشریح لکھ کر اپنی غیر معمولی ذہانت کا ثبوت دیا ہے۔ ہری کا انتقال 1988ء میں دہلی میں ہوا۔ ان کی آپ بیتی "میرا جیون پروا" کا شمار ہندی کی مشہور آپ بیتیوں میں ہوتا ہے۔

## حوالہ جات

زمرہ:1895ء کی پیدائشیں
زمرہ:1988ء کی وفیات
زمرہ:ہندی شعرا
بحالی قوت

طبیعیات اور میکانیات میں **بحالی قوت** (restoring force) وہ قوت ہوتی ہے جو کسی طبیعی نظام (physical system) میں میکانکی توازن پیدا کرتا ہے۔
زمرہ:قوت
زمرہ:ویکی ڈیٹا سے مختلف مختصر وضاحت
فتوحات فیروز شاہی

**فتوحات فیروز شاہی** ان تمام احکام اور قوانین کا مجموعہ ہے جو برے مراسم اور مکروہ باتوں کے انسداد کے لیے سلطان فیروز شاہ تغلق نے جاری کیے تھے۔ اس میں ان تمام مساجد، مزارات اور عمارتوں کے تفصیل حالات بھی درج ہیں جو فیروز شاہ تغلق کے عہد میں تعمیر ہوئیں۔ اس کتاب کے مصنف سلطان فیروز شاہ تغلق ہیں۔ 

## حوالہ جات

زمرہ:سلطنت دہلی
زمرہ:قرون وسطی کا فارسی ادب
زمرہ:فارسی زبان میں کتابیں
زمرہ:چودہویں صدی کی تاریخی کتابیں
کوئٹہ گلیڈی ایٹرز کے کرکٹ کھلاڑیوں کی فہرست

یہ فہرست ان **کرکٹ کھلاڑیوں** کی فہرست ہے جنھوں نے پی ایس ایل کے 2016 کے پہلے سیزن کے بعد سے پاکستان سپر لیگ میں کوئٹہ گلیڈی ایٹرز کی نمائندگی کی ہے۔  کھلاڑیوں کو حروف تہجی کے اعتبار سے درج کیا گیا ہے اس کے بعد وہ سال درج کیا گیا ہے جس سال وہ کوئٹہ کے کھلاڑی کی حیثیت سے سرگرم عمل تھے۔

موجودہ کھلاڑیوں کی فہرست کے لیے موجودہ اسکواڈ دیکھیں۔

## ا
* احسن علی (2019; 2022)
* احمد شہزاد (2016-2017; 2020)
* اسد شفیق (2016-2018)
* اعزاز چیمہ (2016-2018)
* اعظم خان (2018-2021)
* اکبرالرحمان (2016)
* انعام الحق (2017)
* انورعلی (2016-2021)
* ایلٹن چگمبورا (2016-2016)
## ب
* بسم اللہ خان (2016-2017)
## ت
* تھیسارا پریرا (2017)
## ٹ
* ٹیمل ملز (2017)
## ج
* جان ہیسٹنگز (2018)
* جوفرا آرچر (2018)
* جیسن رائے (2018)
## ح
* حسن خان (2017-2018)
## ڈ
* ڈوین براوو (2019)
* ڈیوائن سمتھ (2019)
## ذ
* ذوالفقاربابر (2016-2017)
## ر
* راحت خان (2018)
* راشد خان (2018)
* رمیز راجا (پیدائش:1987) (2016, 2018)
* ریاض امرت (2017)
* ریلی روسو (2017-2019)
## س
* سرفراز احمد (2016-2019)
* سعد علی (2018)
* سعد نسیم (2016-2017)
* سعود شکیل (2018-2019)
* سہیل تنویر (2019)
* سیئن ارون (2017)
## ش
* شین واٹسن (2018-2019)
## ع
* عمر اکمل (2019; 2022)
* عمر امین (2017-2018)
* عمر گل (2016-2017)
## غ
* غلام مدثر (2019)
## ف
* فراز احمد (2018)
* فواد احمد (2019)
## ک
* کارلوس بریتھویٹ (2018)
* کمارسنگاکارا (2016)
* کیون پیٹرسن (2016-2018)
## گ
* گرانٹ ایلیٹ (2016)
## ل
* لیوک رائٹ (2016-2017)
## م
* محمد اصغر (2019)
* محمد حسنین (2019)
* محمد عرفان (2019)
* محمد نبی (2016-2017)
* محمد نواز (2016-2019)
* محمود اللہ (2017-2018)
* مورنے وین وک (2017)
* میر حمزہ (2017-2018)
## ن
* نور ولی (2017)
* نیتھن میکولم (2016-2017)
## ہ
* ہیری گرنی (2019)

## حوالہ جات


زمرہ:پاکستان سپر لیگ کے کرکٹ کھلاڑیوں کی فہرستیں